Sjúkrarøkt er, umframt vanliga røkt, tá ið sjúka er við inni í myndini. Heilsurøktarin veitir grundleggjandi sjúkrarøkt og hevur tí eisini arbeiðsøki innan heilsuverkið. Sjálvstøðugleiki og ábyrgdarøki Heilsuhjálparin Skal sjálvstøðugt útinnarøktaruppgávur, ið hesin fær álagt og skal eftirmeta í samráð við heilsurøktara ella sjúkrarøktarfrøðing og boða frá um broytingar eru í heilsustøðuni. Heilsuhjálparin tekur sær av dagligari eginumsorg, sum borgarin ikki longur maktar sjálvur, í egnum heimi, sum eisini kann vera Ellisheim. Heilsurøktarin Skal sjálvstøðugt kunna meta um og útinnasjúkrarøktaruppgávur, ið hesin fær álagt, eftirmeta hesar og handla í mun til heilsustøðuna. Harafturat boða frá um broytingar. Heilsurøktarin fær sjúkrarøktina innyvir vanligu dagligu eginumsorganina, sum borgarin hevur brúk fyri, tað veri seg á sjúkrahúsi, psykiatriskum øki, ella í egnum heimi, sum kann vera ellisheim. Arbeiðsøki eftir lokna útbúgving Í lýsing av starvsøkinum avgerð arbeiðsgevarin, hvørji ábyrgdarøkir fakbólkarnir kunnu taka sær av-sjálvandi í samsvar við málini í útbúgvingunum báðum. Ábyrgdarøkini kunnu tí vera ymisk á ymiskum arbeiðsplássum. Upplæring í hvørjum einstøkum føri, kann geva fleiri ábyrgdarøkir innanfyri røkt og sjúkrarøkt. Heilsuhjálparin arbeiðir innan almannaverkið í heiminum hjá borgaranum, uttan mun til um tað er í egnum heimi, á ellisheimi ella á sambýli. Borgarin hevur tørv á stuðli og hevur ongan ávísan aldur. Heilsurøktarin arbeiðir innan almanna- og heilsuverkið. Harvið kann heilsurøktarin arbeiða í heiminum hjá borgaranum, á ellisheimi og á sambýlum. Harumframt kann heilsurøktarin eisini arbeiða á sjúkrahúsi, á psykiatriskum sjúkrahúsi ella innanfyri sosialpsykiatri.